Eerik Akselinpoika Tott

Eerik Akselinpoika Tott (, 1415 Skåne – 1481 Viipurin linna) oli tanskalainen valtaneuvos, joka toimi muun muassa Kalmarin unioniin kuuluneen Ruotsin valtionhoitajana ensin vuonna 1457 Jöns Pentinpoika Oxenstiernan kanssa kuningas Kaarle Knuutinpoika Bonden ollessa syrjäytettynä sekä myöhemmin yksin vuosina 1466–1467.

Eerik Akselinpoika tuli jo nuorena Tanskasta Ruotsiin ja nautti paikalliskuninkaan (Kaarle VIII Knuutinpoika) suosiota, minkä vuoksi hän sai Turun linnaläänin läänityksekseen vuonna 1450 ja pian sen jälkeen Nyköpingin linnaläänin. Hän siirtyi kuitenkin tanskalaispuolueen kannattajaksi.

Eerik Akselinpoika johti yhdessä Jöns Pentinpoika Oxenstiernan kanssa ruotsalaisten Kalmarin unionin järjestykseen palauttamista kuningas Kaarle VIII Knuutinpoikaa vastaan vuonna 1457. Tämän johdosta heistä tuli valtionhoitajia lyhytaikaisesti ennen Kristian I:n valtaannousua. Vuonna 1467 Eerik Akselinpoika siirtyi Suomeen, jossa hän hallinnoi suuria alueita Viipurin käskynhaltijana. 

Tott aloitti Olavinlinnan rakennustyöt vuonna 1475. Savonlinnassa on hänen mukaansa nimetty hotelli Tott, joka toimii nykyisin talvisin opiskelija-asuntolana. Savonlinnassa on myös Tottinkatu, joka lähtee kauppatorilta ja kiertää satamaa seuraten Viiskulmaan.

Suomen keskiajan henkilöt
Viipurin keskiaika
Ruotsin valtionhoitajat
Valtaneuvokset
Suomen linnanvoudit ja linnanpäälliköt
1410-luvulla syntyneet
Vuonna 1481 kuolleet